รัฐบาลไทย-ข่าวทำเนียบรัฐบาล-สรุปประเด็น นายกรัฐมนตรีกล่าวในรายการศาสตร์พระราชา สู่การพัฒนาอย่างยั่งยืน วันศุกร์ที่ 9 พฤศจิกายน 2561
วันศุกร์ที่ 9 พฤศจิกายน 2561
สรุปประเด็น นายกรัฐมนตรีกล่าวในรายการศาสตร์พระราชา สู่การพัฒนาอย่างยั่งยืน วันศุกร์ที่ 9 พฤศจิกายน 2561
พลเอก ประยุทธ์ จันทร์โอชา นายกรัฐมนตรีได้กล่าวกับประชาชนผ่านรายการ “ศาสตร์พระราชา สู่การพัฒนาอย่างยั่งยืน”ทางสถานีโทรทัศน์รวมการเฉพาะกิจแห่งประเทศไทย ในวันศุกร์ที่ 9 พฤศจิกายน 2561 เวลา 20.15น.  ซึ่งสรุปสาระสําคัญดังนี้
นายกรัฐมนตรีกล่าวชื่นชมในความสามารถของด.ญ.วัลยา วรรณพงษ์ หรือน้องมิลค์ อายุ 11 ปีที่ชนะเลิศอันดับ 1 ประเภทหญิง จากการแข่งขันWorld Drone Racing Championshipsที่ประเทศจีน โดยสามารถเอาชนะคู่แข่งที่อายุมากกว่า หลายร้อยราย จากทั่วโลกนับว่าเป็น “แชมป์โลกโดรน” อายุน้อยที่สุดในประวัติศาสตร์โลก ซึ่งการแข่งขันบังคับโดรนไม่ใช่เรื่องง่าย นอกจากจะทําความเร็วแล้ว ยังต้องบังคับทิศทางหลบหลีกสิ่งกีดขวาง อีกทั้ง ต้องอาศัยทักษะและสมาธิสูง ในระหว่างการแข่งขันรวมทั้ง การฝึกฝนอย่างต่อเนื่องและการสนับสนุนจากครอบครัวเป็นสําคัญพร้อมกันนี้ ขอให้รักษาระดับมาตรฐานของตน พร้อมทั้งพัฒนาขึ้นไปเรื่อยๆ อย่าหยุดยั้งที่จะพัฒนาตนเอง เพราะ“ชีวิตคือการเรียนรู้”
นายกรัฐมนตรีกล่าวถึงการศึกษาและวิทยาศาสตร์ เพื่อการพัฒนาทรัพยากรมนุษย์และประเทศชาติ
รัฐบาลได้ตระหนักถึงความสําคัญการพัฒนาหลักสูตรและโครงสร้างพื้นฐานที่เป็นปัญหาเชิงโครงสร้างที่สะสมมานานนับสิบปี ที่รอการปฏิรูป “ทั้งระบบ” อย่างเป็นรูปธรรม โดยอยู่ระหว่างการดําเนินการในลักษณะแผนแม่บท ระยะยาวอาทินโยบาย “1 ตําบล 1 โรงเรียนคุณภาพ”ที่เน้นการพัฒนาโรงเรียนให้มีคุณภาพและได้มาตรฐาน ตามบริบทของตนเอง ให้มีความเท่าเทียมและครอบคลุมทั่วประเทศ เพื่อลดความเหลื่อมล้ําด้านการจัดการศึกษาของประเทศเป็นการสร้างโรงเรียนให้มีความพร้อม ในการจัดการเรียนการสอน มีอุปกรณ์ครบครันและสิ่งอํานวยความสะดวกที่เอื้อการเรียนรู้ มีผู้บริหารและครูที่มีประสิทธิภาพ และทุกภาคมีส่วนร่วมให้การสนับสนุนซึ่งรัฐบาลได้กําหนดแนวทางการพัฒนาโรงเรียนคุณภาพประจําตําบล โดยแบ่งออกเป็น 3 ระยะ (ปีงบประมาณ 2562 – 2564) ดังนี้
ระยะที่ 1 ตรวจสอบและเปิดรับเป็นการพัฒนาโรงเรียนคุณภาพประจําตําบลบนสภาพพื้นฐานของโรงเรียนโดยเริ่มจากการประเมินตนเองของโรงเรียนเทียบกับมาตรฐานการศึกษาการสร้างการรับรู้และปรับทัศนคติให้กับผู้บริหาร ครู และบุคลากรทางการศึกษา ให้ตรงกัน และการสร้าง “เครือข่ายการพัฒนา” โดยเปิดโอกาสให้หน่วยงานในท้องถิ่น ได้มีส่วนร่วมในการพัฒนาโรงเรียนคุณภาพประจําตําบล
ระยะที่ 2 เสริมความรู้ เพื่อสร้างภูมิคุ้มกันอาทิ การส่งเสริมให้เกิดความร่วมมือ ระหว่างสํานักงานเขตพื้นที่การศึกษา โรงเรียน และชุมชน ในการพัฒนาคุณภาพโรงเรียนคุณภาพประจําตําบลการสนับสนุนโครงสร้างพื้นฐานที่จําเป็น สําหรับการศึกษาและการบริหารการศึกษาการยกระดับขีดความสามารถของผู้บริหารของโรงเรียน ให้สอดคล้องการเปลี่ยนแปลงของสถานการณ์ปัจจุบันการส่งเสริมให้ครูและบุคลากรทางการศึกษา ได้รับการพัฒนาทักษะ การจัดกระบวนการเรียนรู้ที่มุ่งผู้เรียนเป็นสําคัญ และเอื้อต่อสร้างทักษะชีวิต และทักษะวิชาชีพต่อผู้เรียน ฯลฯ
ระยะที่ 3พัฒนาสู่ “โรงเรียนของชุมชน”เมื่อโรงเรียนคุณภาพประจําตําบลได้รับการส่งเสริมและสนับสนุน ทั้งด้านกายภาพและคุณภาพแล้ว / จําเป็นต้องสร้างทักษะการสื่อสารและความร่วมมือ เพื่อสร้างความยั่งยืนของการเป็น โรงเรียนของชุมชนรวมทั้ง การสร้างเวทีแลกเปลี่ยนเรียนรู้ ด้านแนวทางการพัฒนาโรงเรียนคุณภาพประจําตําบลเป็นต้น
ซึ่งที่ผ่านมารัฐบาลได้ดําเนินการพัฒนาระบบบริหารจัดการ เพื่อยกระดับคุณภาพการจัดการศึกษามาโดยตลอดเพื่อสอดรับการยกระดับคุณภาพโรงเรียนขนาดเล็กโดยจัดทําแผนยุทธศาสตร์เร่งพัฒนาคุณภาพโรงเรียนขนาดเล็ก ไปสู่โรงเรียนดีศรีตําบลโดยการเพิ่มงบประมาณเงินอุดหนุนรายหัวให้นักเรียนการส่งเสริมการจัดการศึกษาทางไกลผ่านดาวเทียม สร้างวิธีปฏิบัติที่เป็นเลิศอีกทั้ง รัฐบาลได้ดําเนินการขับเคลื่อนโครงการโรงเรียนคุณภาพประจําตําบลโดยนําฐานข้อมูลโรงเรียนต้นแบบประเภทต่าง ๆ ในแต่ละจังหวัด มาพิจารณา ซึ่งทั้ง 2โครงการจะลดความเหลื่อมล้ําการศึกษาโดยสร้างความเข้มแข็งของโรงเรียนที่มีศักยภาพในการพัฒนาด้านการจัดการศึกษา และสามารถรองรับการเพิ่มจํานวนนักเรียนในอนาคต
เรื่อง “วิทย์สร้างคน คนสร้างชาติ”นั้น เราจะเห็นได้ว่า “ประเทศที่มีรายได้สูง” ล้วนขับเคลื่อนด้วยนวัตกรรมและเทคโนโลยี ที่มีวิทยาศาสตร์เป็นพื้นฐานตลอดระยะเวลา5ปีที่ผ่านมา รัฐบาลจึงได้เล็งเห็นความสําคัญในการที่จะขับเคลื่อนประเทศ ให้ก้าวเข้าสู่“เศรษฐกิจฐานนวัตกรรม”โดยนําวิทยาศาสตร์ เทคโนโลยี และนวัตกรรม มาช่วยลดความเหลื่อมล้ํา กระจายรายได้ และโอกาสไปสู่ภูมิภาคซึ่งจะช่วยยกระดับขีดความสามารถในการแข่งขัน ตามนโยบาย“ประเทศไทย4.0”โดยแบ่งการทํางานด้านวิทยาศาสตร์ ออกเป็นทั้งหมด13กลุ่มงานหลัก ได้แก่ 1.เกษตรกรยุคดิจิทัล2.วิทยาศาสตร์เพื่อชุมชน 3. การยกระดับไปสู่ “ประเทศผู้ผลิต” 4. วิชาชีพแห่งอนาคต 5.การจัดเก็บข้อมูลขนาดใหญ่6.โครงการเมืองนวัตกรรมอาหาร 7. เขตนวัตกรรมระเบียงเศรษฐกิจพิเศษภาคตะวันออก และ 8. สตาร์ทอัพ เนชั่นซึ่งนายกรัฐมนตรีได้มีโอกาสพูดคุยกับกลุ่มคนที่จะร่วมขับเคลื่อนอนาคตของประเทศหลายกลุ่มทั้งนักวิทยาศาสตร์รุ่นใหม่ ประชาคมวิจัยด้าน “เศรษฐกิจBCG” และกลุ่มวิสาหกิจเริ่มต้นที่แสดงความมุ่งมั่นจะร่วมแรง ร่วมใจกัน ขับเคลื่อนยุทธศาสตร์ชาติ เพื่อสร้างอนาคตของประเทศรัฐบาลพร้อมให้การสนับสนุนอย่างเต็มกําลังโดยจะนําไปวางแผน กําหนดนโยบาย ช่วยผลักดันให้วิทยาศาสตร์ เทคโนโลยี และนวัตกรรม เป็นรากฐานของการพัฒนาประเทศต่อไปนอกจากนี้ เน้นย้ําให้ประชาคมให้ความสนใจเป็นพิเศษกับการทําความเข้าใจปัญหาในแต่ละพื้นที่เพื่อช่วยขับเคลื่อนเศรษฐกิจฐานราก ไปสู่เป้าหมายการพัฒนาตามยุทธศาสตร์ชาติ และต้องให้ประชาชนได้รับประโยชน์เป็นสําคัญ
เรื่องสุดท้ายที่น่ายินดี คือ ธนาคารโลก ได้เผยแพร่รายงานความยาก - ง่ายในการประกอบธุรกิจ ของปี 2019 มาแล้ว โดยประเทศไทยยังอยู่ใน 30 อันดับแรก จาก 190 ประเทศทั่วโลกซึ่งไทยได้รับการจัดอยู่ในอันดับที่ 27 ในขณะที่ปีที่แล้ว เราอยู่ในอันดับที่ 26แต่ถ้าดูจากผลคะแนนรวมแล้ว กลับเห็นได้ว่าเรายังคงมีพัฒนาการ หรือมีการก้าวไปสู่แนวปฏิบัติที่ดีของโลกเห็นได้จากคะแนนที่ “เพิ่มขึ้น” จากปีก่อนนอกจากนี้ ไทยยังถูกจัดว่าเป็นประเทศที่มีการปฏิรูปด้านกฎระเบียบสูงที่สุด เป็นอันดับ 2 ด้วย อย่างไรก็ตาม แม้จะมีหลายด้านที่เรามีการปรับปรุงให้ดีขึ้น อํานวยความสะดวกให้กับธุรกิจได้เพิ่มขึ้นแต่ประเทศไทยก็ยังมีอีกหลายด้านที่ยังต้องเร่งปรับปรุงให้ดีขึ้นเช่นกัน
...................................
กลุ่มประชาสัมพันธ์และเผยแพร่ สํานักโฆษก